**תלמידה יקרה!**

לפנייך הוראות מהלך העבודה: "נכבדות".

זכרי-המדרש חשוב אך המעשה פי כמה. במהלך העבודה נחפש מקורות למצוות שבין אדם לחבירו, נעיין בדברי חכמים ונקיים עוד כמה משימות ופעולות שיאפשרו לנו לנצל ימים אלו למטרה נשגבה: לנהוג כבוד זו בזו.

הקפידי למלא את העבודה ע"פ ההוראות אשר כתובות בצורה מפורטת.

מהלך העבודה

1. הכיני קלסר (קטן או גדול-כרצונך) ובו 3 חוצצים:

על חוצץ 1 כתבי: "במקורות"

על חוצץ 2 כתבי: "מנסיון אישי"

על חוצץ 3 כתבי: "בהבעה"

1. חוצץ א'-במקורות
2. פתחי במקורות הבאים וצטטי את המצוות הקשורות ב"בין אדם לחבירו", זכרי: אין לצטט פסוק שלם!
3. דברים כ"ב, א'
4. דברים כ"ב, ד'
5. ויקרא י"ט, ט'-י"ח (9 ציטוטים ל-9 מצוות)
6. בחרי בארבעה מקורות וכתבי את פרוש רש"י למקורות אלו.
7. פתחי באחד מהמקורות הבאים: או באיגרת הרמב"ן, או בפרק ט"ו בתהילים, או בפרק כ"ד בתהילים וצייני את המידות המיוחדות המוזכרות שם. כתבי את המוסר ההשכל שלך ממידות אלו.
8. ערכי טבלה: מידות שליליות מול מידות חיוביות. כתבי כמה שיותר מידות שליליות וחיוביות בבין אדם לחבירו, ושבצי אותן במקומות המתאימים בטבלה. הינך יכולה להיעזר בטבלה הנ"ל.
9. בחרי בשלוש מידות חיוביות, וכתבי למה הן יכולות להביא כאשר נוהגים על פיהן?
10. בחרי בשלוש מידות שליליות, וכתבי למה הן יכולות להביא כאשר נוהגים על פיהן?
11. חוצץ ב': "מנסיון אישי"
12. "והוי דן את כל האדם לכף זכות" (פרקי אבות א', ו')

\* ספרי על מקרה (רצוי אמיתי) בו חיפשת דרך לדון את חברתך לכף זכות. תארי את המעשה, דרכי פעולתך, האם הצלחת לדון אותה? כיצד?

\* נסחי 5 עצות כיצד אפשר לדון לכף זכות.

ב. נוכחת לראות, כי "ואהבת לרעך כמוך" היא מצווה מפורשת מהתורה

* האם יש בת (או יותר) בכיתה, שאינך מקיימת פסוק זה לגביה? ספרי מדוע, בלי לציין שמות כמובן.
* חשבי: כיצד תוכלי לטהר ליבך, שתוכלי לקיים ציווי זה לגבי כל אחת ואחת ללא יוצא מן הכלל? חשבי על דרכים שאת יכולה לבצע.
* חשבי על שתי בנות ביתה שהקשר שלך איתן "קשר רופף". כתבי 10 מעלות על כל אחת מהן.
* נסחי מכתב לאחת משתי הבנות הללו ובו הביעי את הערכתך אליה וכתבי לה את 10 המעלות שבה. תני לה העתק ממכתב זה (אינך חייבת לציין את שמך!).
* לדעתי כיתתי היא: (הקיפי) מאוחדת מאוד/ מאוחדת/ יש מקום לשיפור/ כלל לא מאוחדת/ אחר: \_\_\_
* נסחי תקנון שיביא לאחדות הכיתה בצורה הטובה ביותר. המציאי לו כותרת הולמת. התקנונים המוצלחים יתלו על הקיר!.
* ראייני את אחת המורות בביה"ס ואת אימך ובקשי מכל אחת מהן שיתנו לך עצה כיצד להגיע ל"ואהבת לרעך כמוך" בצורה מושלמת בין כתלי הכיתה.

1. חוצץ ג': "בהבעה"
2. הכיני משחק חברה (קלפים או משחק מסלול) או עיתון (בן 6 דפים) או ספר או מצגת או אלבום תמונות/ציורים כשהנושא המתבטא הוא: "בין אדם לחבירו". התוכן והביצוע-כרצונך החופשי.
3. חשבי על קבלה קטנה בעקבות הנושא. נסחי אותה **כפתגם** ורשמי אותה על גב הקלסר בצורה נאה.
4. עטפי את הקלסר בהתאם לנושא, כתבי עליו את הנושא או שם אחר שתבחרי המתאים לנושא, ואת שמך (מאחור-אל תשכחי את קבלתך).

**עבודה נעימה ומועילה, המורה תמר חדד.**